Διαδηλώσεις κατά της εισβολής της Ρωσίας στην Ουκρανία (2022)

Διαδηλώσεις κατά της εισβολής της Ρωσίας στην Ουκρανία (2022) έγιναν ταυτόχρονα σε πολλά μέρη παγκοσμίως.

Από τις 24 Φεβρουαρίου 2022 έως τις 2 Μαρτίου, περισσότεροι από 6.500 άνθρωποι σε 53 πόλεις σε ολόκληρη τη Ρωσία συνελήφθησαν από την αστυνομία επειδή διαμαρτυρήθηκαν κατά της εισβολής. Από την έναρξη του πολέμου μέχρι τις 7 Μαρτίου σχεδόν 5.000 έχουν τεθεί υπό κράτηση. Πάνω από 60 Ρώσοι ακτιβιστές και δημοσιογράφοι έχουν συλληφθεί.

Περισσότεροι από 30.000 εργαζόμενοι στην τεχνολογία, και χιλιάδες γιατροί, αρχιτέκτονες, δάσκαλοι, καλλιτέχνες, επιστήμονες, σκηνοθέτες και  ηθοποιοί, καθώς και άλλα πρόσωπα υπέγραψαν ανοιχτές επιστολές καλώντας την κυβέρνηση του Πούτιν να σταματήσει τον πόλεμο. Στις 3 Μαρτίου, η Lukoil, η δεύτερη μεγαλύτερη ρωσική ενεργειακή εταιρεία μετά την Gazprom, ζήτησε κατάπαυση του πυρός και διπλωματικά μέσα για την επίλυση της σύγκρουσης.

Ο φυλακισμένος Ρώσος ακτιβιστής, γνωστός για την εναντίωσή του στο καθεστώς Πούτιν, Αλεξέι Ναβάλνι, καταδίκασε την επίθεση της Ρωσίας στην Ουκρανία και αποκάλεσε όσους ξεκίνησαν τον πόλεμο «ληστές και κλέφτες». Η Ρωσίδα ακτιβίστρια της αντιπολίτευσης και πολιτικός Μαρίνα Λιτβίνοβιτς κάλεσε σε αντιπολεμικές διαδηλώσεις στις ρωσικές πόλεις. Συνελήφθη από τη ρωσική αστυνομία καθώς έφευγε από το σπίτι της.

Περισσότεροι από 100 Ρώσοι δημοτικοί βουλευτές υπέγραψαν επιστολή κατά του πολέμου με την Ουκρανία. Ένας από τους βουλευτές, ο Αλεξάντρ Μπάντμπεργκ, έστειλε αίτημα στην Κρατική Δούμα για την παραπομπή του Βλαντίμιρ Πούτιν.

Στις 26 Φεβρουαρίου, Ουκρανοί συγκεντρώθηκαν στον Καθεδρικό Ναό του Αγίου Νικολάου στην περιοχή Μάπο, στη Σεούλ, της Νότιας Κορέας, προσευχόμενοι για την ειρήνη της πατρίδας τους. Μετά την προσευχή, βγήκαν από την εκκλησία και ύψωσαν την ουκρανική σημαία και πανό διαμαρτυρίας.

Η Έλενα Τσερνένκο, μία δημοσιογράφος στην Kommersant, επίσης διέδωσε ανοικτό έγγραφο που υπογράφτηκε από 170 δημοσιογράφους και ακαδημαϊκούς.

Εκτός Ρωσίας 
Διαμαρτυρίες  σημειώθηκαν σε πολλές από τις πρεσβείες και τα προξενεία της Ρωσίας στο εξωτερικό, όπως εκείνων σε:  

}}

 

	

 Λευκορωσική Αντιπολίτευση

 

Ομάδα Ιρανών διαμαρτυρήθηκε και στην Τεχεράνη, παρά τις απαγορεύσεις του καθεστώτος. Η διαμαρτυρία πραγματοποιήθηκε στην πρεσβεία της Ουκρανίας.

Στις 25 Φεβρουαρίου, η ακτιβίστρια για το κλίμα Γκρέτα Τούνμπεργκ διαδήλωσε έξω από τη ρωσική πρεσβεία στη Στοκχόλμη.

Λευκή-μπλε-λευκή σημαία

Η λευκή-μπλε-λευκή σημαία χρησιμοποιήθηκε ως σύμβολο των αντιρωσικών διαδηλώσεων. Στην ουσία πρόκειται σύμφωνα με τους δημιουργούς της για τη σημαία της Ρωσίας χωρίς την κόκκινη λωρίδα, η οποία παραπέμπει στο αίμα και στη βία. Πρωτο-εμφανίστηκε στα μέσα κοινωνικής δικτύωσης στις 28 Φεβρουαρίου του 2022. Σύμφωνα με τους ακτιβιστές που χρησιμοποιούν τη σημαία, συμβολίζει τον αγώνα για την ειρήνη και την ελευθερία της σκέψης.

Η αναλογία με τη λευκορωσική ερυθρόλευκη σημαία που χρησιμοποιήθηκε ευρέως κατά τη διάρκεια των λευκορωσικών διαδηλώσεων του 2020-2021 και η ομοιότητα με τη σημαία του Βελίκι Νόβγκοροντ, όπου η κυβέρνηση της Δημοκρατίας του Νόβγκοροντ είχε τη φήμη της ανάπτυξης δημοκρατικής διακυβέρνησης, θεωρούνται επίσης ως κίνητρα για τη σημαία. Η μεσαία μπλε λωρίδα είναι κοντά στην απόχρωση της ρωσικής σημαίας κατά τη μετασοβιετική εποχή του Μπόρις Γέλτσιν, που χρησιμοποιήθηκε μεταξύ 1991 και 1993.

Παραπομπές 

Ρωσο-Ουκρανικός Πόλεμος
Διαδηλώσεις και διαμαρτυρίες στη Βραζιλία
Διαδηλώσεις και διαμαρτυρίες στη Γαλλία
Διαδηλώσεις και διαμαρτυρίες στην Ιταλία
Διαδηλώσεις και διαμαρτυρίες στην Τουρκία
Διαδηλώσεις και διαμαρτυρίες του 2022
Ρωσική εισβολή στην Ουκρανία (2022)